Tulbagh is 'n pragtige dorp wat ek en my man al op verskeie geleenthede besoek het. Wat dit nog 'n beter maak is die feit dat ons hondjie altyd vriendelik ontvang word deur dorpenaars en daar is verskeie restaurante en wynplase wat ons klein baba, 'n Yorkie, met ope arms ontvang.
Pringlebaai is 'n juweel! As mens berg en see optimaal wil ervaar, moet jy soontoe gaan! Daar lê ook 'n bekoring daarin dat al die strate nie geteer is nie. Ons was absoluut verras deur die klein sakesentrum met wonderlike restaurante, koffiewinkels en Deli's. Die wegneemete-viswinkel is een van die bestes wat ons nog teëgekom het. Ons sal graag weer en weer na hierdie lieflike plekkie met sy helder winter sonskyndae wil terugkeer.
Pragtige dorpie met alles wat jy nodig het. Burban Street Restaurant beveel ek sterk aan vir 'n heerlike aandete met vriendelike diens.